আমার বন্ধু লক্ষীছড়ি উপজেলা চেয়ারম্যান সুপার জ্যোতি চাকমাকে আটক করা হয়েছে। খাগড়াছড়ি জেলার একটি পশ্চাৎপদ উপজেলা হল লক্ষীছড়ি। ০২ জানুয়ারি ভোর রাত দুইটায় তাকে লক্ষীছড়ি উপজেলা চেয়ারম্যানের প্রদত্ত সরকারী বাসভবন থেকে গ্রেপ্তার করা হয়। নিউজে দেখলাম তাকে পিস্তল ও তাজা গুলি দিয়ে ছবি তোলা হয়েছে। তার কাছে ‘অস্ত্র’ ও ‘গুলি’ পাওয়ার ঘটনা সাজানো নাটক না হয়ে পারে না। তার সাথে আমি কয়েকবছর মিশেছি। লক্ষীছড়ি উপজেলার প্রত্যন্ত অঞ্চল থেকে লেখাপড়া করে পুরো লক্ষীছড়ি উপজেলার মধ্যে প্রথম এম এ বা মাস্টার্স ডিগ্রীধারী ছিল। তার নানা সীমাবদ্ধতা থাকলেও থাকতে পারে। তবে সে যে সাদামাটা আইন মানা একজন মানুষ তা নিশ্চিতভাবেই বলা যায়।